Akkadlılar
Akkadlılar (akkad. șalmat qaqqadim, "qarabaşlılar") — e.ə. 2350-ci ildə Mesopotamiyada Şumeri fəth edən şimal sami xalqı. Akkad dilində danışırdılar. Akkadlı Sarqon tərəfindən əsası qoyulan mərkəzi Mesopotamiyada ən qədim Akkad şəhəri e.ə. III minilliyin sonunda Akkad imperiyasının mərkəzi olmuşdur. Onun yeri dəqiq müəyyən edilməmişdir, yalnız Fərat çayında olduğu məlumdur.